44. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ.Φ.408/7/117259 της 3/12 Ιουλ. 1975  (ΦΕΚ Β΄ 732) Περί του τύπου των Σφραγίδων των Στρατιωτικών Υπηρεσιών. 1.Έχοντες υπ’ όψιν το άρθρ. 7 του Νόμ. 48/75 «περί της Εθνικής Σημαίας της Ελλάδος, του εμβλήματος της Ελληνικής Δημοκρατίας, του τύπου των σφραγίδων κλπ.», καθορίζομεν δια της παρούσης τας λεπτομερείας εφαρμογής τούτου υπό των Ενόπλων Δυνάμεων. ΤΥΠΟΣ ΣΦΡΑΓΙΔΩΝ 2.Το Υπουργείον Εθνικής Αμύνης και τα Αρχηγεία Ενόπλων Δυνάμεων, Στρατού, Ναυτικού και Αεροπορίας χρησιμοποιούν ιδίαν σφραγίδα ήτις αποτελείται εκ τριών επαλλήλων και ομοκέντρων κύκλων, η διάμετρος του εξωτερικού των οποίων είναι μήκους 0.04 του μέτρου. 3.Εις τον εσωτερικόν κύκλον φέρει το Έμβλημα της Ελληνικής Δημοκρατίας, περί τον δεύτερον κύκλον η ένδειξις «ΥΠΟΥΡΓΕΙΟΝ ΕΘΝΙΚΗΣ ΑΜΥΝΗΣ», «ΓΕΝΙΚΟΝ ΕΠΙΤΕΛΕΙΟΝ ΕΘΝΙΚΗΣ ΑΜΥΝΗΣ», «ΓΕΝΙΚΟΝ ΕΠΙΤΕΛΕΙΟΝ ΣΤΡΑΤΟΥ», «ΓΕΝΙΚΟΝ ΕΠΙΤΕΛΕΙΟΝ ΝΑΥΤΙΚΟΥ», «ΓΕΝΙΚΟΝ ΕΠΙΤΕΛΕΙΟΝ ΑΕΡΟΠΟΡΙΑΣ», αναλόγως της υπηρεσίας δι’ ην προορίζεται, εις δε τον εξωτερικόν κύκλον, αι λέξεις «ΕΛΛΗΝΙΚΗ ΔΗΜΟΚΡΑΤΙΑ» (Υπόδειγμα 1). Η παρ. 3 ετροποποιήθη ως άνω δια της υπ’ αριθ.Φ.408/7/129364 της 30 Αυγ./5 Σεπτ. 1977 (ΦΕΚ Β΄ 850) αποφ. Υπ. Εθν. Αμύνης. 4.Άπασαι αι λοιπαί Στρατιωτικαί Αρχαί (Σχηματισμοί, Συγκροτήματα, Μονάδες και Υπηρεσίαι των Ενόπλων Δυνάμεων) χρησιμοποιούν σφραγίδα ήτις αποτελείται ομοίως εκ τριών επαλλήλων και ομοκέντρων κύκλων, ο εξωτερικός των οποίων έχει διάμετρον 0,04 του μέτρου. Εις το μέσον φέρει το έμβλημα της Ελληνικής Δημοκρατίας πέριξ αυτού κυκλοτερώς και εις το άνω μέρος φέρει το όνομα του Αρχηγείου και εις το κάτω μέρος το όνομα του Σχηματισμού, Συγκροτήματος, Μονάδος ή Υπηρεσίας εις την οποίαν ανήκει η σφραγίς, εις δε τον εξωτερικόν κύκλον αι λέξεις «ΕΛΛΗΝΙΚΗ ΔΗΜΟΚΡΑΤΙΑ» (Υπόδειγμα 2). 5.Νομικά πρόσωπα Δημοσίου Δικαίου, Οργανισμοί και λοιπαί υπηρεσίαι περί ων το άρθρ. 17 του Ν.Δ. 58/68 «περί Υπουργείου Εθνικής Αμύνης κλπ.» ως και υπηρεσίαι τινές της αλλοδαπής, χρησιμοποιούν σφραγίδα, ως εν τη προηγουμένη παραγράφω καθορίζεται (Υπόδειγμα 3). 6.Υποδείγματα των ανωτέρω περιπτώσεων σφραγίδων, παρατίθενται εν τέλει της παρούσης υπό κλίμακα 1:1. 7.Εφ’ όσον ο τίτλος υποκειμένης Μονάδος ή υπηρεσίας τινος τυγχάνει μακροσκελής, δύναται ούτος να τίθεται συντετμημένος. 8.Δι’ υπηρεσίας δι’ ας απαιτείται η χρησιμοποίησις σφραγίδος εις ξένην γλώσσαν, αι σφραγίδες κατασκευάζονται μερίμνη των Γενικών Γραμματειών των Αρχηγείων, κατά το ανάλογον υπόδειγμα εις την Ελληνικήν. ΑΡΙΘΜΟΣ ΣΦΡΑΓΙΔΩΝ 9.Σφραγίδα του Υπουργείου Εθνικής Αμύνης θα διαθέτουν: α)Τα Στρατιωτικά Γραφεία Υπουργού και Υφυπουργού Εθνικής Αμύνης. β)Ο Νομικός Σύμβουλος του Υπουργείου Εθνικής Αμύνης, ούτινος η σφραγίς πλην των λέξεων «ΥΠΟΥΡΓΕΙΟΝ ΕΘΝΙΚΗΣ ΑΜΥΝΗΣ» θα φέρη κυκλοτερώς και εις το κάτω μέρος τας λέξεις «ΝΟΜΙΚΟΣ ΣΥΜΒΟΥΛΟΣ». γ)Εκάστη Γενική Γραμματεία των Αρχηγείων και έκαστον τμήμα αυτής και εκ του Αρχηγείου Ενόπλων Δυνάμεων τα Γραφεία Αρχηγού και Υπαρχηγού και αι Γραμματείαι των Κλάδων, ανεξαρτήτως Γραφείων, Διευθύνσεων και ΑΣΕΑ και ΑΣΕΔ, προς σφράγισιν των εγγράφων των υπογραφομένων υπό του Υπουργού ή Υφυπουργού Εθνικής Αμύνης. 10.Εις τα Αρχηγεία θα υπάρχη ανά μία σφραγίς κατά Διεύθυνσιν, Μικτήν Επιτελικήν Ομάδα, Επιτελικόν Γραφείον, Ανεξάρτητον Γραφείον και κατά Γενικήν Γραμματείαν, και έκαστον τμήμα αυτής, Γραμματείαν ή Υπογραμματείαν και Επόπτην Ασφαλείας. Ειδικώς αι Διευθύνσεις Υγειονομικού δύνανται να διαθέτουν δύο σφραγίδας. 11.Επιπροσθέτως, εκάστη Γενική Γραμματεία των Αρχηγείων και τα τμήματα αυτής, και εκ του Αρχηγείου Ενόπλων Δυνάμεων αι Γραμματείαι των Κλάδων και των ανεξαρτήτων Γραφείων, θα διαθέτουν ανά μία σφραγίδα εις την Αγγλικήν. 12.Εκάστη Γενική Γραμματεία των Αρχηγείων Στρατού, Ναυτικού και Αεροπορίας, θα διαθέτη επί πλέον μίαν σφραγίδα του Αρχηγείου Ενόπλων Δυνάμεων, προς σφράγισιν των εγγράφων των υπογραφομένων υπό του Αρχηγού Ενόπλων Δυνάμεων. 13.Εις τα Στρατηγεία Σχηματισμών Στρατού, Ναυτικού και Αεροπορίας και ισοδυνάμους προς αυτούς Διοικήσεων, θα υπάρχη ανά μία σφραγίς κατά Επιτελικόν Γραφείον, Διοίκησιν Όπλου, Διεύθυνσιν Σώματος, Ανεξάρτητον Γραφείον και κατά Γενικήν Γραμματείαν, Γραμματείαν ή Υπογραμματείαν. 14.Εις τας Διοικήσεις Συγκροτημάτων, τας Μονάδας και τας Υπηρεσίας Στρατού, Ναυτικού και Αεροπορίας θα υπάρχη μία σφραγίς κατά Γραμματείαν ή Υπασπιστήν. 15.Εφ’ όσον απαιτείται η χρησιμοποίησις μεταλλικών σφραγίδων, θα υπάρχη ανά μία τοιαύτη, εις τας Γενικάς Γραμματείας των Αρχηγείων καλύπτουσα ανάγκας ΥΕΘΑ, ΑΕΔ και του Αρχηγείου, ως και εις τας Γραμματείας των Σχηματισμών. ΥΠΕΥΘΥΝΟΙ ΔΙΑ ΤΗΝ ΦΥΛΑΞΙΝ ΤΩΝ ΣΦΡΑΓΙΔΩΝ 16.Οι επικεφαλείς των κατά τα ανωτέρω Διευθύνσεων, Μικτών Επιτελικών Ομάδων, Επιτελικών Γραφείων, Διοικήσεων, Ανεξαρτήτων Γραφείων, Υπηρεσιών, Γενικών Γραμματειών, Γραμματειών και (Αντί της σελ. 26,21) Σελ. 26,21(α) Τεύχος 655-Σελ. 5 Υπουργείο Εθνικής Άμυνας 36.Α.α.44 18 Υπογραμματειών, καθίστανται υπεύθυνοι δια την ασφαλή φύλαξιν των σφραγίδων. Η παρούσα δημοσιευθήτω δια της Εφημερίδος της Κυβερνήσεως.